Title: Activ. inicial. Fes les activitats!
Course: Llengua catalana i literatura 1r ESO 1r T > Section: Llengua Catalana i Literatura 1r ESO

Llegeix el text sobre els drakars i respon les preguntes de comprensió.

Presenta't!

Presenta't!

Escriu un text ben estructurat, entre 100 i 125 paraules, en què et presentis a la resta de companys. Has de dir el teu nom, d'on ets, de quina escola vens, quines característiques ressaltaries de tu mateix/a, què t'agrada fer en les teves estones lliures i què vols estudiar de gran.

Escriu, com a títol del text, una frase (cèlebre o no) que et representi. Ex: "El temps dirà" o "Porto la felicitat als ulls".

Els vikings eren com ens els imaginem?

Mira el tràiler d'aquesta pel·lícula sobre vikings i després observa la imatge que tenen els experts sobre aquests personatges. Escriu un text en què els compares: busca les semblances i diferències entre els vikings del tràiler i el de la imatge interactiva.

Font de la imatge interactiva: Revista Sàpiens

Compara els vikings!

Compara els vikings! (y)

5 curiositats sobre els drakars, les naus dels vikings

El progrés tècnic de les drassanes nòrdiques dels segles VIII i IX va permetre la construcció de les naus més ràpides i preparades dels oceans: en 300 anys, van aconseguir recórrer tot el món conegut

Àlex Novials i Cristina Masanés

1. Era l’única navegació de l’època capaç de recórrer el món

Els drakars es reconeixien al vol: un sol pal, una vela quadrada i un gran drac a proa. Qui hi havia guerrejat contra els vikings assegurava que eren impossibles d’enfonsar. Les seves naus eren d’una gran lleugeresa: alta tecnologia naval i peça clau en l’expansió. En aquells segles, eren les úniques capaces de recórrer el món.
Es guiaven amb un timó de rem curt i pala ampla, que els donava una gran maniobrabilitat. Els seus mariners eren brillants navegants a qui no calien brúixoles. Sabien llegir a la perfecció els moviments del sol i les estrelles. Amb l’ajut d’un diminut compàs solar (unes rodes de fusta amb divisions i un pivot al mig) i una pedra del sol (un cristall translúcid que canviava de color amb els raigs de sol), van elaborar cartes nàutiques molt precises. Amb unes naus artesanes tallades amb destral, els vikings van guerrejar i comerciar.

2. Permetien fugir a una velocitat insòlita en aquell temps

Els drakars o dracs eren vaixells molt àgils, idonis per a les expedicions tàctiques i el combat. Llargs (30 metres d’eslora per sis de mànega) i ràpids (permetien fugir a una velocitat insòlita en aquells temps: a quinze nusos). Podien anar amb rem o amb vela. Estaven pensats per a uns quaranta mariners.

Naus per al comerç
Els vikings també tenien els 'knörrs', més amples i de borda més alta. S’utilitzaven com a vaixells de càrrega i per comerciar. Tenien entre 12 i 15 metres d’eslora per tres de mànega. Admetien fins a 40 tones de pes i fins a 12 tripulants. Anaven amb vela i eren molt estables a alta mar.

3. Un monstre marí donava nom a la nau: el “drek”

Un mascaró de fusta esculpit representava un monstre marí i allunyava els mals esperits de la ruta dels navegants, i també espantava els enemics. Era el ‘drek’, la criatura que donava nom a la nau: ‘drakar’.

L'estructura del vaixell

- El timó: servia per dirigir la nau. Era una mena de rem curt que anava fixat a estribord, el costat dret del vaixell.
- El buc era estret i allargat, i es construïa d’una manera molt enginyosa per fer-lo sòlid i lleuger. Els taulons de roure s’encavalcaven com si fossin les teules d’una teulada, i s’unien amb els reblons de ferro. S'impermeabilitzava amb molsa, crinera de cavall i quitrà.
- Els escuts anaven penjats a la borda del vaixell i servien de protecció contra el vent i les onades, i també contra les fletxes dels enemics.
- Només tenien una vela, que era quadrada o rectangular de llana teixida. El pal que la sostenia podia mesurar 16 metres d’alt i es feia d’arbres ben alts i rectes, com ara el pi.

1. Els drakars més grans podien transportar fins a 60 remers, que només ingerien menjar fred durant els viatges

Els drakars més grans podien transportar fins a 60 remers. Els mariners remaven asseguts sobre els cofres on guardaven les armes i les mercaderies que volien intercanviar. Dormien estirats a terra, sobre pells i dins d'un sac de cuir impermeable. Quin fred i quina humitat!

Durant els viatges tot el menjar era fred i no gaire variat: peix sec, pomes i coques de cereals. Ho guardaven tot en barrils resistents a la humitat i als cops.

1. Eren vaixells ràpids, fàcils de maniobrar i de desmuntar

Els drakars eren vaixells rapidíssims. Feien servir els rems quan no feia gaire vent, quan havien de remuntar un riu o quan encara volien anar més de pressa.

Tot i que feien de 16 a 30 metres de llargada, eren fàcils de maniobrar. Com que eren molt plans, podien navegar pel mar ben a prop de la costa, i també per rius poc profunds (de vegades, per anar d'un riu a un altre o per fer la volta a una cascada). Fins i tot en desmuntaven el pal i els rems i els movien per terra, arrossegant-los sobre troncs.

Novials, À. i Masanés, C. 5 curiositats sobre els drakars , les naus dels vikings. Revista Sàpiens. Consultat el 5 de juliol 2020: enllaç .

Drakars act. 1

Assenyala el significat correcte de la locució següent, que trobaràs al text:
“Es reconeixien al vol”

- s’identificaven ràpidament
- s’emmirallaven al cel
- eren ràpids com els ocells
- es coneixen si un volia

Drakars act. 2

Selecciona la  resposta correcta

- Els drakars eren fàcils de reconèixer
- Els drakars eren molt lleugers, així que s’enfonsaven ràpidament
- Costava molt, maniobrar un drakar
- Els vikings van elaborar cartes nàutiques amb estris de gran precisió

Drakars act 3

Selecciona l’opció correcta sobre els 'knörrs'

- Era el nom que es donava als drakars quan els vikings anaven a comerciar.
- Era el vaixell que usaven els vikings quan anaven a comerciar.
- Eren els vaixells amb què viatjaven els vikings abans de descobrir els drakars.
- Poden carregar més pes i portar més tripulació que el drakar.

Drakars act 4

Torna a escriure la curiositat número 5, però amb un màxim de 35 paraules.

Drakars act 5

Selecciona la definició correcta dels següents elements dels drakars (i de totes les naus)

- Eslora
Feedback: llargària d’una nau
- Mànega
Feedback: amplària d’una nau
- Buc
Feedback: cos d’una nau
- Timó
Feedback: òrgan que dirigeix la nau
- Proa
Feedback: part davantera d’una nau