Title: Introducció general (per a l'alumnat)
Course: Llengua catalana i literatura 1r ESO 1r T > Section: Llengua Catalana i Literatura 1r ESO

1. Breu introducció

Hola! Estàs davant del curs de Llengua catalana i literatura de 1r d’ESO en format Moodle.

Aquí tens el 1r trimestre.

L’objectiu d’aquest curs és que puguis anar aprenent el continguts de l’assignatura des de casa i de manera autònoma amb el suport del pofessorat del teu centre.

Veuràs que a l’inici hi ha un apartat de comunicació on podràs consultar els dubtes que et vagin sorgint.

Començaràs amb una avaluació incial per comprovar què saps i què necessites aprendre i puguis organitzar-te l’estudi de la matèria d’acord amb les teves necessitats i preferències.

Vols saber com funciona? Som-hi!

2. Continguts que es treballaran

El 1r trimestre d’aquest curs està dividit en 3 temes, i cada tema s’ha de desenvolupar en 3 setmanes (cada setmana va encapçalada per un títol subratllat).

Cada setmana reparteix el contingut en 3 sessions, i al final del tema hi ha una avaluació. Cada sessió té una sèrie d'activitats subordinades a aquesta i que també cal fer; les trobaràs entrades a la dreta. Ex:

Aquesta activitat està dividida en 4 activitats diferents, i s'han de fer totes. Has de realitzar cada tema, doncs, en sessions d’una hora.

Els temes presenten l’estructura següent:

- Introducció del tema
- Graella d'autoaprenentatge i autoavaluació
- Recursos amb la teoria del tema
- Activitats (setmana 1, setmana 2, setmana 3)
- Síntesi i avaluació

En el primer tema treballaràs el text expositiu. Cada setmana tindràs un exemple d'aquest tipus de text amb preguntes de vocabulari i de comprensió lectora, i quasi sempre hauràs de practicar l'expressió escrita. Treballaràs el diccionari (entrades, polisèmia, homonímia) i l'ordre alfabètic; la síl·laba, el diftong, el hiat i els dígrafs; les categories gramaticals; les famílies lingüístiques.

En el segon tema treballaràs el text narratiu oral: la faula, la llegenda i el mite. També cada setmana tindràs un exemple de text amb preguntes de vocabulari, comprensió escrita i expressió (escrita i oral). Treballaràs el so de la e tònica i a/e àtones, els determinants, els substantius i els verbs, i també els connectors de causa i conseqüència.

En el tercer tema treballaràs el text narratiu escrit, amb textos d'exemple i preguntes de vocabulari, comprensió escrita i expressió (escrita i oral). En aquesta unitat treballaràs també el so de la o tònica i o/u àtones, la b/v, els sinònims i els antònims, l'apòstrof i la contracció, les paraules derivades i els connectors de temps.

3. Organització dels elements gràfics del curs al Moodle

El curs està estructurat en dues columnes. A la columna de la dreta hi tens diversos blocs, has d'estar atent al bloc Calendari, on veuràs els esdeveniments del curs (inici, temes, entrega de tasques...) amb les dates implicades, i també cal que vigilis el bloc Progrés de la Compleció, on pots veure les activitats que ja tens fetes i les que tens pendents.

A la part central del curs hi trobaràs, en primer lloc, un apartat General, on tens un fòrum d'avisos i notícies del qual has d'estar pendent per les informacions globals del curs que es comuniquin. Després, un parell de fòrums més: Dubtes del curs, on pots plantejar els teus dubtes i resoldre els dubtes dels companys, i el fòrum Consultes individuals, on plantejar qüestions personals al professor/a que només tu i ell podreu veure. També hi ha un glossari que aniràs emplenant col·laborativament amb els teus companys amb les paraules que cerquis al diccionari.

Segueix aquesta part central amb un bloc per a cada tema.

A dins de cada tema hi trobaràs una breu introducció i dos apartats: un primer apartat de Recursos, amb els continguts del tema explicats, i un segon apartat d'Activitats, on hi trobaràs les activitats que has de desenvolupar.

Els 5 objectius que has d’assolir en acabar cada tema els pots trobar a la wiki Graella d'autoaprenentatge. Has de completar la teva graella d’autoaprenentatge i autoreflexió a l’inici de cada tema, plantejant-te quins són els objectius que vols assolir, què faràs per assolir-los i com t’asseguraràs que els has assolit. Aquesta graella la faràs en format wiqui i l’aniràs completant a mesura que avancis el tema de la manera següent: en acabar cada setmana revisaràs si has assolit els objectius proposats i faràs les esmenes que calguin per aconseguir-los.