Title: C.10.2. Booktuber: Microrelat nadalenc de ciència-ficció
Course: Llengua catalana i literatura 1r ESO 1r T

Feu de booktubers!

Heu de presentar el microrelat que escriureu en grups de 4. La meitat del grup ha d'estar format per persones amb qui no hàgiu treballat mai.

El microrelat de complir les següents condicions:

- Ha de ser de ciència-ficció i de tema nadalenc.
- Màxim 150 paraules.
- Hi ha d'aparèixer el príncep granota, un molinet i un diari secret.
- Ha d'estar escrit en passat.
- Ha d'acabar amb la frase: I se'l van emportar ben lluny d'allà.

El vídeo ha de complir els següents requisits:

- Ha de durar un màxim de 2 minuts.
- Heu de sortir i parlar tots, almenys 10 segons cadascú. Compte amb la fonètica (e oberta).
- Llegiu el text davant de la càmera.
- Heu de parlar del relat com si l'haguessin escrit uns escriptors que s'han fet ultrafamosos gràcies als microrelats i que tenen fans joves arreu del món (el text s'ha traduït almenys a 30 llengües); vosaltres heu llegit tots els seus llibres, clar (inventeu-vos els títols). Esteu elaborant el vídeo perquè han creat un concurs, i el grup faci la millor presentació tindrà la possibilitat de passar tot el dia amb ells i gravar un tràiler promocional!
- A totes les xarxes socials són trending topic des de fa mesos.

Fixeu-vos en com ho fa la Marta Botet:

Com ho heu de fer?

- 1r dia: Feu una pluja d'idees per saber què escriureu. Decidiu l'estructura del text. Escriviu el relat.
- 2n dia: Poliu el text i us dividiu els fragments que llegirà cadascú o qui llegirà el text. Penseu en què dirà cadascú quan faci la presentació (feu-vos un esquema del que dirà cadascú i quan ho dirà). Practiqueu perquè duri un màxim de 2 minuts.
- 3r dia: Elaboreu el vídeo i l'envieu (si hi ha preses falses al final, millor).

Font del vídeo: El Nacional